Papa Pius X

Papa Pius X (Riese, Veneto, Italia Kaskazini, 2 Juni 1835 – Roma, 20 Agosti 1914) alikuwa Papa kuanzia tarehe 4/9 Agosti 1903 hadi kifo chakehttps://www.vatican.va/content/vatican/en/holy-father.index.html#holy-father. Alitokea Riese, Treviso, Italiahttps://www.vatican.va/content/vatican/en/holy-father.index.html#holy-father. 

Jina lake la kuzaliwa lilikuwa Giuseppe Sarto.

Alimfuata Papa Leo XIII na kuvishwa taji la Kipapa tarehe 9 Agosti 1903, wa kwanza katika karne ya 20. Akafuatwa na Papa Benedikto XV.

Alitangazwa na Papa Pius XII kuwa mwenyeheri tarehe 3 Juni 1951, halafu mtakatifu tarehe 29 Mei 1954.

Sikukuu yake huadhimishwa tarehe 21 AgostiMartyrologium Romanum. 

Maisha
Kabla ya kuchaguliwa kama Papa, aliwahi kuwa paroko, askofu wa Mantova (tangu 1884, halafu Patriarki wa Venice (tangu 1893). Hivyo alikuwa na mang'amuzi mengi ya kichungaji.

Kwa kuwa katika uchaguzi makardinali walimpiga kura kwanza mwenzao Rampolla, lakini huyo aliwekewa kura ya turufu na Kaisari wa Austria-Hungaria, mara alipochaguliwa Pius X alifuta haki hiyo ya Kaisari na kuamua atengwe na Kanisa Katoliki yeyote atakayeingilia tena uchaguzi wa Papa.

Lengo lake lilifafanuliwa na kaulimbiu yake: "Instaurare omnia in Christo", yaani "Kukamilisha yote ndani ya Kristo". Alilitekeleza kwa unyofu, ufukara na nguvu, akihamasisha maisha ya Kikristo kati ya waumini kwa kuwapa nafasi ya kushiriki zaidi ekaristi takatifu, kwa kustawisha ubora wa liturujiaSehemu ya hati yake "Divino Afflatu" imetafsiriwa kwa Kiswahili katika Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 297-299 na kwa kuhakikisha usahihi wa imanihttps://www.santiebeati.it/dettaglio/24100. Kweli alijitahidi kuleta hali mpya katika Kanisa.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Marejeo ya Kiswahili
 John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 287-288 
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 250-251

 Viungo vya nje 
Papa Pius X katika Kamusi Elezo ya Kikatoliki 

Jamii:Waliozaliwa 1835
Jamii:Waliofariki 1914
Jamii:Papa
Jamii:Wafransisko
Jamii:Watakatifu wa Italia